CELEX: 62010CN0342
Language: sk
Date: 2010-07-07 00:00:00
Title: Vec C-342/10: Žaloba podaná 7. júla 2010 — Európska komisia/Fínska republika

28.8.2010   
            
            
               SK
            
            
               Úradný vestník Európskej únie
            
            
               C 234/28
            
         Žaloba podaná 7. júla 2010 — Európska komisia/Fínska republika
   (Vec C-342/10)
   ()
   2010/C 234/46
   Jazyk konania: fínčina
   
      Účastníci konania
   
   
      Žalobkyňa: Európska komisia (v zastúpení: I. Koskinen a R. Lyal)
   
      Žalovaná: Fínska republika
   
      Návrhy žalobkyne
   
   
               —
            
            
               určiť, že Fínska republika si tým, že prijala a zachovala účinnosť systému, ktorý uplatňuje diskriminačné zdaňovanie na dividendy zaplatené zahraničným dôchodkovým fondom, nesplnila povinnosti, ktoré jej vyplývajú na základe článku 63 Zmluvy o fungovaní Európskej únii a článku 40 Dohody o Európskom hospodárskom priestore,
            
         
               —
            
            
               zaviazať Fínsku republiku na náhradu trov konania.
            
         
      Žalobné dôvody a hlavné tvrdenia
   
   Na dividendy vyplácane zahraničným dôchodkovým fondom sa vo Fínsku používa daňový režim, ktorý je prísnejší ako daňový režim použiteľný na fínske dôchodkové fondy. Dôchodkové fondy sú v pôsobnosti osobitného daňového režimu (režim „elinkeinoverolaki“, fínsky zákon o dani z profesijných činností) a sadzba zdanenia, ktorá je v ich prípade uplatniteľná, sa určí inak než v prípade iných právnických osôb. Podľa článku 6a „elinkeinoverolaki“ podlieha dani iba 75 % vyplatených dividend, keďže sadzba zdanenia spoločností je 26 %, ich skutočná sadzba zdanenia je 19,5 %. Ďalej v súlade s článkom 7 a článkom 8 bodu 10 „elinkeinoverolaki“ fínske dôchodkové poisťovne si môžu odpočítať z daní výdavky a straty aby dosiahli alebo udržali príjmy a povinnosti v oblasti dôchodkov. V prípade dividend vyplácaných zahraničným dôchodkovým fondom sú podobné dividendy predmetom zrážkovej dane so sadzbou zdanenia 28 %. Pokiaľ ide o dôchodkové fondy usadené v členských štátoch a o väčšinu dôchodkových fondov krajín EZVO, ktoré sú súčasťou EHP, dividendy sú zdanené sadzbou 19,5 %, pričom zahraničné dôchodkové fondy nemajú právo na rovnaký daňový odpočet.
   Spolu so širším základom dane uplatniteľná sadzba zdanenia dividend vyplácaných do zahraničia vo Fínsku znevýhodňuje zahraničné dôchodkové fondy, ktoré ponúkajú svoje služby fínskym klientom tým, že sa nachádzajú v nevýhodnejšej situácii z hľadiska hospodárskej súťaže. Diskriminačné zaobchádzanie s týmito fondmi znižuje výnosnosť a atraktívnosť ich investícií vo fínskych spoločnostiach; obmedzuje tiež možnosť fínskych podnikov získať z týchto fondov financovanie vo forme rizikového kapitálu. Toto je obmedzením, ktoré zakazuje článok 63 Zmluvy o fungovaní Európskej únie a článok 40 Dohody o Európskom hospodárskom priestore. Diskriminačné zaobchádzanie so zahraničnými dôchodkovými fondmi nemožno odôvodniť žiadnym z dôvodov, ktoré uviedla Fínska republika.